Karl-Heinz Moehle

Karl-Heinz Moehle (født 31. juli 1910, død 17. november 1996) var en tysk ubåtkaptein under andre verdenskrig.

Moehle ble født i Øst-Friesland i 1910. Han ble med i Reichsmarine i 1930 og ble med i den nazistiske Kriegsmarine som utviklet ubåter i 1936.«Graeme - WW2 Site Helper»The Sinking of the SS 'Oakcrest BBC, 1. august 2003

I årene 1939 til 1941 var han ansvarlig for senkingen av 21 skip på tilsammen  tonn.Karl-Heinz Moehle Uboat.net, hentet 27. september 2012 For det mottok han både Jernkorset og Jernkorsets Ridderkors. Fra september 1941 var han leder for tyskernes femte ubåtflotilje (5. Unterseebootsflottille) som ble omgjort til en treningsflotilje og fikk base i Kiel. Han ble forfremmet til korvettkaptein i 1943.

Etter krigen ble han stilt for en britisk militærdomstol i Hamburg fordi han hadde gitt sine underordnede beskjed om å følge den såkalte Laconia-ordren som innebar at overlevende fra senkede skip ikke skulle reddes. Han ble i 1946 dømt til fem års fengsel for krigsforbrytelser,The Trial of Karl-Heinz Moehle  (pdf) World Courts. com, hentet 27. september 2012 og ble løslatt i 1949.

Han levde en anonym tilværelse frem til sin død i 1996.

 Referanser 

Kategori:Personer fra Landkreis Aurich
Kategori:Tyske ubåtkommandører
Kategori:Tyskere fra andre verdenskrig
Kategori:Personer tilknyttet det tredje rike
Kategori:Mottakere av Jernkorset (1939)
Kategori:Mottakere av Jernkorsets ridderkors
Kategori:Tyske marineoffiserer
Kategori:Tysk militærpersonell (Marinen i Wehrmacht)
Kategori:Tysk militærpersonell (Marinen i Reichswehr)
Kategori:Tyske krigsfanger under andre verdenskrig
Kategori:Tyskere dømt for forbrytelser begått under andre verdenskrig
Kategori:Tyskere dømt for krigsforbrytelser
Kategori:Artikler i sjøfart-prosjektet